رحمت آريا هغه نوم دی، د چا له برکته چې د بريالي ماموريت کتاب له پښتو څخه انگليسي ژبې ته وژباړل شو، د نوموړي د هڅو او فکر پر مټ، دا اثر د نړۍ د يوې لويې کتلې لوستونکو ته په خبرو راغی او گويان شو.

ښاغلی رحمت په دې هڅوونکې وينا کې د بريالي ماموريت پر لفظي او معنوي ښېگڼو او همداراز زما پر اوږدمهالو هڅو خورا جالب غږېدلی، سربېره پر دې، نوموړی د همدې خبرو په لړ کې نور چارواکي هم هڅوي، چې د خپلې زړه او دماغو کيسې او تجربې د بريالي ماموريت په څېر خپل ولس ته وړاندې کړي، تر څو راتلونکی نسل يې په رڼا کې خپل لوری معلوم کړي.